Սոլոմոն Կվերկվելիա

**Սոլոմոն Կվերկվելիա** (, ), վրացի ֆուտբոլիստ, «Ալ-Ուխդուդ» ակումբի և Վրաստանի հավաքականի պաշտպան։ 2024 թվականի Եվրոպայի առաջնության մասնակից։ Ռուսաստանի չեմպիոն, Ռուսաստանի եռակի գավաթակիր, ֆուտբոլի Ռուսաստանի Սուպերգավաթի դափնեկիր։

## Ակումբային կարիերա
### «Ռուբին»
Ֆուտբոլային կարիերան սկսել է Սանկտ Պետերբուրգի «Զենիթում», որտեղ 9 հանդիպում է անցկացրել երիտասարդական թիմերի առաջնությունում։ 2011/2012 մրցաշրջանի մեկնարկից առաջ տեղափոխվել է Կազանի «Ռուբին»։ Սկզբում հանդես է եկել երիտասարդական կազմում, սակայն հունիսից սկսել է ընդգրկվել առաջին թիմի խաղերի հայտացուցակում։ Հիմնական կազմում նորամուտը նշել է 2011 թվականի հուլիսի 17-ին Ռուսաստանի գավաթի 1/16 եզրափակչում «Ուրալի» հետ խաղում։ Հինգ օր անց իր առաջին հանդիպումն է անցկացրել Պրեմիեր լիգայում՝ մեկնարկային կազմում դուրս գալով «Թերեկի» հետ արտագնա խաղին։ Հուլիսի 26-ին Չեմպիոնների լիգայի որակավորման երրորդ փուլի՝ Կիևի «Դինամոյի» հետ հանդիպման մեկնարկային կազմում էր։ Երկու անգամ հաղթելով կիևցիներին՝ «Ռուբինը» դուրս է եկել որակավորման փլեյ-օֆֆ, որտեղ պետք է մրցեր ֆրանսիական «Լիոնի» հետ: Առաջին խաղում կազանյան ակումբն արտագնա խաղում պարտվել է 1:3 հաշվով, իսկ Կվիրկվելիան աչքի է ընկել ինքնագոլով՝ Բաֆետիմբի Գոմիսի հարվածից հետո գնդակն ուղարկելով սեփական դարպասը։ Պատասխան խաղն ավարտվել է ոչ-ոքի, և «Ռուբինը» դուրս է մնացել Չեմպիոնների լիգայի հետագա խաղարկությունից։ Օգոստոսի 20-ին Պրեմիեր լիգայում իր չորրորդ խաղի ժամանակ գոլ է խփել «Ամկարի» դարպասը՝ խաղի վերջնական հաշիվը դարձնելով 1:1։

#### Վարձակալություն «Նեֆտեխիմիկում»
2012 թվականի ամռանը վարձակալության է տրվել Նիժնեկամսկի «Նեֆտեխիմիկին»։ 2013 թվականի փետրվարին հրավիրվել է փոխարինելու «Սպարտակ» տեղափոխված Սալվատորե Բոկետտիին և վերադարձել «Ռուբին»։ 2013 թվականի ապրիլի 19-ին 25-րդ տուրի «Ամկարի» դեմ խաղից վերադառնալուց հետո խաղացել է «Ռուբինի» կազմում։ 2013 թվականին, երբ վերադարձել է «Ռուբին», 67 համարը փոխել է 62-ով։ 2013/2014 մրցաշրջանի համար հայտավորվել է 5 համարի ներքո։ 2014 թվականի մրցաշրջանի արդյունքներով դարձել Է Վրաստանի լավագույն ֆուտբոլիստ և ճանաչվել այլ երկրներում հանդես եկող լավագույն վրացի լեգեոներ։

### «Լոկոմոտիվ»
2017 թվականի փետրվարի 23-ին վարձավճարով տեղափոխվել է «Լոկոմոտիվ» մինչև մրցաշրջանի ավարտը: 2017 թվականի հունիսի 30-ին լիարժեք պայմանագիր է կնքել ակումբի հետ մինչև 2021 թվականը: Հուլիսի 18-ին առաջին տուրում տնային խաղում գոլի հեղինակ է դարձել Տուլայի «Արսենալը» (1:0):

2017/18 մրցաշրջանի արդյունքներով «Լոկոմոտիվի» երկրպագուների *United South* միավորումը Սոլոմոն Կվերկվելիային ճանաչել է լավագույն ֆուտբոլիստ։

#### Վարձակալություն «Ռոտորում»
2020 թվականի օգոստոսի 20-ին վարձավճարով տեղափոխվել է «Ռոտոր» ֆուտբոլային ակումբ մինչև 2020/21 մրցաշրջանի ավարտը։

#### «Մետալիստ 1925»
2021 թվականի հոկտեմբերի 14-ին ազատ գործակալի կարգավիճակով տեղափոխվել է ուկրաինական «Մետալիստ-1925»։

## Կարերիա հավաքականում
2009 թվականի հոկտեմբերի 9-ին 2010 թվականի Եվրոպայի մինչև 19 տարեկանների ֆուտբոլի առաջնության որակավորման առաջին փուլի շրջանակներում, որի խաղերն անցկացվել են Շվեդիայում, Վրաստանի պատանեկան հավաքականի կազմում առաջին խաղն է անցկացրել Ուկրաինայի հետ։ Ընդհանուր առմամբ մինչև 19 տարեկանների հավաքականում անցկացրել է 6 հանդիպում: Վրաստանի երիտասարդական հավաքականի կազմում նորամուտը նշել է 2011 թվականի հունիսի 3-ին Խորվաթիայի հավաքականի հետ Եվրոպայի երիտասարդական առաջնության ընտրական խաղում։

Վրաստանի հիմնական հավաքականի խաղացող։ Ազգային հավաքականում նորամուտը նշել է 2014 թվականի մարտի 5-ին՝ փոխարինման դուրս գալով Լիխտենշտեյնի հավաքականի հետ ընկերական խաղում։

## Ձեռքբերումներ
### Թիմային
**Ռուբին**

* Ռուսաստանի գավաթի գավաթակիր՝ 2011/12

Լոկոմոտիվ (Մոսկվա)

* Ռուսաստանի չեմպիոն՝ 2017/18
* Ռուսաստանի գավաթի գավաթակիր (2)՝ 2016/17, 2018/19
* Ռուսաստանի Սուպերգավաթակիր՝ 2019
* Ռուսաստանի առաջնության արծաթե մեդալակիր (2)՝ 2018/19, 2019/20

### Անձնական
* Վրաստանի Տարվա ֆուտբոլիստ (2)՝ 2014, 2017
* Ընդգրկվել է Ռուսաստանի առաջնության 33 լավագույն ֆուտբոլիստների Ցանկերում՝ № 1-2017/18
* «Պողպատե երկաթուղի» մրցանակի դափնեկիր՝ 2017/18

## Վիճակագրություն

## Ծանոթագրություններ

## Արտաքին հղումներ
* 

Կատեգորիա:Զենիթի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Նեֆտեխիմիկ Նիժնեկամսկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Ֆուտբոլի պաշտպաններ